KIRJALLINEN KYSYMYS P-3772/02 esittäjä(t): Chris Davies (ELDR) komissiolle. Via Baltican vaikutus tärkeisiin suojelualueisiin Puolan alueella.



Virallinen lehti nro 161 E , 10/07/2003 s. 0141 - 0141



KIRJALLINEN KYSYMYS P-3772/02 esittäjä(t): Chris Davies (ELDR) komissiolle (16. joulukuuta 2002) Aihe: Via Baltican vaikutus tärkeisiin suojelualueisiin Puolan alueella Täydennyksenä kysymykseeni E-1968/02(1), johon komissio on vastannut, tiedustelen komissiolta, mitä lisätietoja se on saanut Puolan hallitukselta vastauksena pyyntöönsä, joka koskee Puolassa sijaitsevaa Biebrzan suoaluetta. Jos komissio ei ole saanut mainittuja tietoja, mihin toimiin komissio on ryhtynyt tässä asiassa neuvotellessaan Puolan hallituksen kanssa? Myös Via Baltican vaikutus Augustówin ja Knysynin aarniometsiin on antanut syytä huoleen. Koska kummatkin näistä kohteista ovat EY:n lainsäädännön mukaisesti suojeltavia alueita Puolan liittyessä EU:hun, mihin toimii komissio aikoo ryhtyä sen varmistamiseksi, että Via Baltica ei kulje näiden metsien läpi? (1) EYVL C 309 E, 12.12.2002, s. 181. Margot Wallströmin komission puolesta antama vastaus (16. tammikuuta 2003) Kuten parlamentin jäsen tietää hänen samaa aihetta koskevaan aiempaan kysymykseensä E-1968/02 annetusta vastauksesta(1), komission kanta on, että kaikkien ehdokasvaltioiden tulisi jo liittymistä edeltävänä ajanjaksona soveltaa yhteisön ympäristölainsäädäntöä ja panna säädökset täytäntöön. Tämä koskee myös tiettyjen julkisten ja yksityisten hankkeiden ympäristövaikutusten arvioinnista 3. maaliskuuta 1997 annetun direktiivin 85/337/ETY muuttamisesta annettua neuvoston direktiiviä 97/11/EY(2), jota jäljempänä kutsutaan YVA-direktiiviksi, ja lintu- ja luontotyyppidirektiivejä(3). Tämä koskee erityisesti laajamittaisia investointeja infrastruktuureihin, kuten Via Balticaan. YVA-direktiivin mukaan moottoriliikenneteiden(4) rakentamiseen sovelletaan liitteessä I olevan 7 kohdan b alakohtaa. Tässä tapauksessa sovelletaan 4 artiklan 1 kohtaa, jossa edellytetään, että liitteessä I luetellut hankkeet arvioidaan 510 artiklan menettelyjen mukaisesti, minkä vuoksi on suoritettava pakollinen ympäristövaikutusten arviointi. Biebrzañskin kansallispuistolla ja Augustówin ja Knyszynin metsillä on selvästikin merkittäviä luontoarvoja. Lisäksi vaikuttaa olevan enemmän kuin todennäköistä, että ne määritellään liittymisen yhteydessä Natura 2000 -alueiksi. Se tarkoittaa, että suojelusäännöksiä sovelletaan näiden alueiden arvojen suojeluun. Komissio on kirjoittanut Puolan viranomaisille Biebrzañskin kansallispuistosta kiinnittääkseen heidän huomionsa näihin asioihin ja pyrkiäkseen varmistamaan, että luontotyyppidirektiivin 6 artiklan vaatimuksia on sovellettu tässä tapauksessa. Puolan viranomaiset ovat ilmoittaneet, että kaksi asianosaista kuntaa on tehnyt ehdotetun reitin ympäristövaikutusten arvioinnin alustavan ennakkoarvion. Päätöstä maan rakentamisen ja käytön ehdoista ei ole vielä tehty eikä tien sijaintia siten ole vielä määritetty. Komission käsityksen mukaan siinä vaiheessa tehdään täydellisempi arviointi. Viranomaiset ovat luvanneet tiedottaa komissiolle tilanteen kehittymisestä. Yleisemmin komissio painottaa edelleen sitä, miten tärkeää on suojata mahdolliset Natura 2000 -alueet kehityksen kielteisiltä vaikutuksilta. Viimeksi komissio painotti asiaa ympäristöasioista vastaavaan komission jäsenen ja ehdokasvaltioiden ympäristöministerien epävirallisessa tapaamisessa 21. tammikuuta 2003. (1) EYVL C 309 E, 12.12.2002, s. 181. (2) EYVL L 73, 14.3.1997. (3) Neuvoston direktiivi 92/43/ETY, annettu 21. toukokuuta 1992, luontotyyppien sekä luonnonvaraisen eläimistön ja kasviston suojelemisesta (EYVL L 206, 22.7.1992) ja neuvoston direktiivi 79/409/ETY, annettu 2. huhtikuuta 1979, luonnonvaraisten lintujen suojelusta (EYVL L 103, 25.4.1979). (4) Moottoriliikennetie tarkoittaa tietä, joka on 15. marraskuuta 1975 tehdyn kansainvälisiä pääliikenneväyliä koskevan eurooppalaisen sopimuksen European Agreement of Main International Traffic Arteries määritelmän mukainen.